Dit og data – fremtidens sundhedsvæsen

Ved du, hvordan fremtiden ser ud?

I 1943 anslog Thomas Watson fra IBM, at der på verdensplan ville blive brug for fem computere. Fremtiden er ikke så let at forudse.

I Syddansk Sundhedsinnovation er vi villige til at kigge fremad med hjælp fra et hold eksperter, der har belæg for at kigge ind i fremtiden. Onsdag den 6. september 2017 inviterer vi alle syddanske kommuner og sygehuse til en konference om fremtidens sundhedsvæsen. Sammen tager vi fremtidsbrillerne på og kigger fremad i tiden: hvordan ser det digitale sundhedsvæsen ud om 10, 20 eller 30 år?

Temaerne vil kredse omkring datadeling, datastrøm og digitalisering – mellem borgeren, de tre sundhedssektorer og samfundet generelt. Hvad kan vi glæde os til? Hvad skal vi være på vagt overfor?

Kom og hør et visionært perspektiv på udvikling, teknologi og sundhed. Vi inviterer både borgeren, fremtidsforskeren og kritikeren ind til at afgive deres bud. Vi vil også gerne høre, hvilke forventninger du har til fremtidens sundhedsvæsen.

Målgruppen er Sundhedsfagligt personale i de 22 syddanske kommuner og regionens fem sygehusenheder, almen praksis, patientforeninger samt administrativt personale i regionen.

Programmet opdateres løbende på (http://www.syddansksundhedsinnovation.dk/service-menu/aktuelt/2017/jan-juni2017/dit-og-data-fremtidens-sundhedsv%C3%A6sen/) . Deltagelse i konferencen er gratis, og tilmelding foregår via Plan2Learn: <https://rsd.plan2learn.dk/KursusValg.aspx?id=49553>

*Bonusinfo: I dag anslås det, at der er ca. 2 milliarder personlige computere i brug på verdensplan og herunder tælles ikke de små computere vi går med på armen, i lommen (mobiltelefoner) eller i tasken (tablets). Fremtiden er ikke så let at forudse.*